නීතිපතිවරයා වෙනුවෙන් ජ්‍යෙෂ්ඨ අතිරේක සොලිස්ටර් ජනරාල් ප්‍රියන්ත නාවාන මේ බව කියා සිටියේ ගෝඨාභය රාජපක්ෂ ඉදිරිපත් කළ අභියාචනා පෙත්සම ත්‍රිපුද්ගල ශ්‍රේෂ්ඨාධිකරණ විනිසුරු මඩුල්ල හමුවේ අද සලකා බැලූ අවස්ථාවේදීයි.එහිදී නීතිපතිවරයා වෙනුවෙන් පෙනී සිටි ජ්‍යෙෂ්ඨ අතිරේක සොලිස්ටර් ජනරාල්වරයා අධිකරණයට දැනුම් දුන්නේ ත්‍රිපුද්ගල මහාධිකරණයක් ලබාදෙන අවසානාත්මක නියෝගයකට එරෙහිව පමණක් යම් පාර්ශවයකට ශ්‍රේෂ්ඨාධිකරණය හමුවේ පෙත්සමක් ගොනුකළ හැකි බවයි. ඩී.ඒ. රාජපක්ෂ අනුස්මරණ කෞතුකාගාරය ඉදිකිරීම සඳහා රුපියල් තුන්කෝටි 39 ක මුදලක් අවභාවිත කළ බවට නීතිපතිවරයා විශේෂ මහාධිකරණය හමුවේ නඩු පවරා ඇති අතර, ඊට එරෙහිව හිටපු ආරක්ෂක ලේකම් ගෝඨාභය රාජපක්ෂ මතු කළ මූලික විරෝධතා ප්‍රතික්ෂේප කරමින් නඩුව ඉදිරියටත් විභාගයට ගැනීමට විශේෂ මහාධිකරණය පසුගියදා තීරණය කළා.